Source: https://www.riigiteataja.ee/akt/406122018005
Timestamp: 2020-01-26 00:56:09+00:00

Document:
Konkursi „Aasta küla“ korraldamise, konkursi võitja tunnustamise ning võitjale preemia maksmise kord – Riigi Teataja
Konkursi „Aasta küla“ korraldamise, konkursi võitja tunnustamise ning võitjale preemia maksmise kord
Konkursi „Aasta küla“ korraldamise, konkursi võitja tunnustamise ning võitjale preemia maksmise kord - sisukord
§ 2 Konkursi „Aasta küla“ korraldamise kord
§ 3 Konkursi „Aasta küla“ võitjale rahalise preemia maksmine
§ 4 Tunnistada kehtetuks
RT IV, 06.12.2018, 5
Konkursi „Aasta küla“ korraldamise eesmärk on tutvustada ja populariseerida Türi valla külade ja alevike kodanikualgatuslikku tegevust (edaspidi külaliikumine) ning tunnustada ja ergutada rahaliselt aktiivse kogukonnaga Türi valla külasid.
§ 2. Konkursi „Aasta küla“ korraldamise kord
(1) Konkurss „Aasta küla“ toimub igal aastal ning selle kuulutab välja Türi Vallavalitsus korraldusega.
(2) Konkursiga „Aasta küla“ selgitatakse välja eelmisel kalendriaastal aktiivse tegevusega silma paistnud Türi valla küla, kellele määratakse austusavaldusena aasta küla aunimetus (edaspidi aunimetus). Lisaks nimetusele tunnustatakse konkursi võitjat üheks aastaks rändauhinnaga Küla Valgus.
(3) Aunimetus määratakse Türi valla külale, mille elanikud on konkursiaastal väljapaistvalt tegutsenud küla arendamisel ja külaelu edendamisel. Aunimetuse määramisel arvestatakse külakogukonna positiivset arengut ja omavahelist koostööd, küla heakorda ning külaelanike aktiivsust kultuuri- ja spordiürituste organiseerimisel, üritustel osalemisel ning oma küla tutvustamisel.
(4) Ettepanekuid aunimetuse määramiseks võivad teha kõik isikud (füüsilised ja juriidilised), asutused ja ühendused. Ettepanek esitatakse Türi Vallavalitsusele kui ametiasutusele kahe nädala jooksul pärast konkursi väljakuulutamist.
(5) Konkursi „Aasta küla“ võitja ja aunimetuse määramise otsustab Türi Vallavalitsus korraldusega. Aunimetuse määramine tuleb otsustada hiljemalt iga aasta 21. veebruariks. Aunimetuse määramise kohta avaldatakse teade ajalehes Türi Rahvaleht. Türi Vallavalitsusel on põhjendatud kaalutlustel õigus tunnistada välja kuulutatud konkurss nurjunuks ning jätta konkursi alusel aunimetus määramata.
§ 3. Konkursi „Aasta küla“ võitjale rahalise preemia maksmine
(1) Konkursi „Aasta küla“ võitjale määratakse Türi valla eelarvest rahaline preemia 500 eurot.
(2) Preemia makstakse välja Türi Vallavalitsuse korralduse alusel.
§ 4. Tunnistada kehtetuks
Haldusreformi seaduse § 16 lõikest 1 ja Eesti territooriumi haldusjaotuse seaduse § 141 lõikest 41 tulenevalt tunnistada kehtetuks Türi Vallavolikogu 28. novembri 2007 määrus nr 31 "Konkursi „Aasta küla“ korraldamise, konkursi võitja tunnustamise ning võitjale preemia maksmise kord“ (RT IV, 25.01.2013, 72).

References: § 2

§ 3

§ 4

§ 2

§ 3

§ 4
 § 16
 § 141